ཕྱི་ལོ་༢༠༡༦ལོའི་ཨ་རིའི་རྒྱལ་ཡོངས་གྲོས་ཚོགས་དང་སྲིད་འཛིན་འོས་བསྡུའི་སྐབས་སུ།སྲིད་འཛིན་ཊོམ་ལ་རྒྱལ་ཁ་ཐོབ་པ་དང་བསྟུན།གྲོས་ཚོགས་གོང་འོག་གཉིས་ནང་སྤྱི་མཐུན་ཚོགས་པའི་འཐུས་མི་མང་མོས་ཆགས་ཡོད་པས།ཐེངས་འདིའི་བར་མའི་འོས་བསྡུར་གྲོས་ཚོགས་གོང་འོག་གཉིས་ཀྱི་དབང་ཚད་དེ་འགྱུར་བ་གཏོང་ཆེད་དུ།སྲིད་དོན་ཚོགས་པ་ཆེ་བ་གཉིས་གཙོས་སྐད་གྲགས་ཆེ་བའི་གློག་བརྙན་འཁྲབ་སྟོན་པ་དང་གཞས་པ་མང་པོ་ཞིག་གིས།མི་མང་གི་འོས་བསྡུར་མཉམ་ཞུགས་བྱེད་པར་སྐུལ་མ་བྱས་ཡོད་ཁར།མང་པོ་ཞིག་གིས་སྤྱི་མཐུན་ཚོགས་པར་རྒྱབ་སྐྱོར་མེད་པའི་རྣམ་འགྱུར་བསྟན་ཡོད་པ་རེད།།